钦定古今图书集成/明伦汇编/官常典/第758卷 > 许之濬
## 钦定古今图书集成/明伦汇编/官常典/第758卷 > 许之濬

按《武进县志》：“之濬，字玉生，郡廪生，山西巡抚鼎臣次
子。崇祯甲申，闻流寇陷京师，北向痛哭，愤不欲生，谓
其妻吴氏曰：‘吾家世受国恩，今日岂可爱死？马迹山
中，祖宗丘墓在焉。吾送尔于山中安置，以守丘墓，吾
将他适矣’。于是携家入山，适遇湖寇，乘乱掳掠，执索
金帛，胁以刃，吴氏争先受刃，曰：‘何不杀我’？贼竟杀之。”
之濬亦随遇害。是时家人逃散。越数日来敛颜色如
生，瞋目指发，犹有骂贼状。